આ અંગેની વિગત એવી છે કે,અમદાવાદ શહેરમા છેલ્લા ત્રણ માસથી જયાં એક તરફ શહેરના છ ઝોનમા આવેલા મુખ્ય અને આંતરીક રસ્તાઓ મળીને કુલ ૨૦૨ કિલોમીટરના રસ્તાઓ મામલે મ્યુનિસિપલ તંત્ર ઉપર ભારે ગાજ વરસતી જોવા મળી રહી છે ત્યાં બીજી તરફ શહેરમાં ઠેર-ઠેર કચરાના ઢગલા અને ગંદકી વચ્ચે યોગ્ય સફાઈ કરવામા ન આવતી હોવાની અનેક ફરીયાદોની વચ્ચે થોડા દિવસો અગાઉ ખુદ મ્યુનિસિપલ કમિશનર મુકેશકુમાર પૂર્વઝોનમા આવેલા વસ્ત્રાલ વોર્ડના રાઉન્ડ ઉપર ગયા તે સમયે તેમણે કચરાના નિકાલ અને ગંદકી મામલે ભારે બેદરકારી જોતા આ વોર્ડમા ફરજ બજાવી રહેલા પબ્લિક હેલ્થ સુપરવાઈઝરને શો-કોઝ નોટિસ આપી બે દિવસમા ખુલાસો માગવામા આવ્યો છે.